9.11.2011 Jurnalul Oficial al Uniunii Europene L 291/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 7 martie 2011 privind încheierea Acordului între Statele Unite ale Americii și Comunitatea Europeană privind cooperarea în materie de reglementare a siguranței aviației civile (2011/719/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (6) litera (a), articolul 218 alineatul (7), articolul 218 alineatul (8) primul paragraf și articolul 218 alineatul (9), având în vedere propunerea Comisiei Europene, având în vedere aprobarea Parlamentului European, întrucât: (1) Comisia a negociat în numele Uniunii un acord între Statele Unite ale Americii şi Comunitatea Europeană privind cooperarea în materie de reglementare a siguranței aviației civile (denumit în continuare „acordul”), în conformitate cu decizia Consiliului prin care Comisia este autorizată să deschidă negocieri. (22 Acordul a fost semnat la 30 iunie 2008 în numele Uniunii, sub rezerva eventualei sale încheieri la o dată ulterioară. (3) Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană şși a succedat acesteia. ( Acordul ar trebui aprobat. (5)  BEste necesar să se stabilească modalitățile procedurale pentru participarea Uniunii la organismele mixte instituite prin acord, precum și pentru adoptarea anumitor decizii care privesc în mod special modificarea acordului şi a anexelor la acesta, adăugarea de anexe noi, denunțarea anexelor individuale, consultări, soluționarea litigiilor şi adoptarea de măsuri de salvgardare. (6)  Statele membre ar trebui să ia toate măsurile necesare pentru a se asigura că acordurile lor bilaterale cu Statele Unite în aceeași materie sunt modificate sau denunțate, după caz, de la data intrării în vigoare a acordului, ADOPTĂ PREZENTA DECIZIE: Articolul 1 (1) Acordul între Statele Unite ale Americii și Comunitatea Europeană privind cooperarea în materie de reglementare a siguranței aviației civile se aprobă prin prezenta decizie în numele Uniunii. (2) Textul acordului se atașează la prezenta decizie. Articolul 2 Preşedintele Consiliului este autorizat să desemneze persoana împuternicită să procedeze la notificarea prevăzută la articolul 19 alineatul A din acord și să procedeze la următoarea notificare: „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia şi, începând cu data respectivă, exercită toate drepturile şi preia toate obligațiile Comunității Europene. Prin urmare, trimiterile la «Comunitatea Europeană» în textul acordului se interpretează, după caz, ca trimiteri la «Uniunea Europeană»” Articolul 3 (1) Uniunea este reprezentată în Comitetul bilateral de supra- veghere instituit în temeiul articolului 3 din acord de către Comisia Europeană, asistată de Agenţia Europeană de Siguranţă a Aviaţiei şi însoțită de autoritățile aviatice în calitate de reprezentanți ai statelor membre.